Audi S3

Audi S3 on Audin valmistama alemman keskiluokan automalli, joka on urheilullisempi versio Audi A3 -mallisarjasta. Se sijoittuu mallistossa RS3:n alapuolelle. 

 Audi S3 Typ 8L (1999–2003) 

Ensimmäisen sukupolven A3:een perustuva Audi S3 esiteltiin vuoden 1999 alussa. Se oli saatavana ainoastaan kolmiovisena hatchbackina.

Moottorina oli turboahdettu 1,8-litrainen bensiinimoottori teholtaan 210 hevosvoimaa. Voimansiirtona oli kuusivaihteinen manuaalivaihteisto ja vetotapana neliveto.

Vuoden 2001 pienen uudistuksen yhteydessä moottorin teho nousi 225 hevosvoimaan. 

 Audi S3 Typ 8P (2006–2012) 

Toisen sukupolven A3:een perustuva Audi S3 esiteltiin vuonna 2006 kolmiovisena hatchbackina. Kasvojenkohotuksen yhteydessä keväällä 2008 tuli saataville myös viisiovinen S3 Sportback.

Moottorina oli turboahdettu suorasuihkutteinen 2,0 FSI teholtaan 265 hevosvoimaa. Voimansiirtona oli kuusivaihteinen manuaalivaihteisto tai kuusiportainen S tronic -kaksoiskytkinvaihteisto ja vetotapana neliveto.
vasen|pienoiskuva|Audi S3 Sportback 

 Audi S3 Typ 8V (2012–2020) 

Kolmannen sukupolven A3:een perustuva Audi S3 esiteltiin Pariisin autonäyttelyssä syyskuussa 2012. Se on saatavana kaikkina neljänä korimallina: kolmi- ja viisiovisina hatchbackeina, neliovisena sedanina ja kaksiovisena cabrioletina.
vasen|pienoiskuva|Audi S3 Sportback
Moottorina on turboahdettu suorasuihkutteinen 2,0 FSI teholtaan 300 hevosvoimaa. Voimansiirtona on kuusivaihteinen manuaalivaihteisto tai kuusi- tai seitsemänportainen S tronic -kaksoiskytkinvaihteisto. Vetotapana on vaihteistosta riippumatta aina neliveto.
vasen|pienoiskuva|Audi S3 Cabriolet
Vuonna 2016 malli sai muun muassa uudelleenmuotoillut ajovalot, etusäleikön ja etupuskurin.
vasen|pienoiskuva|Facelift-mallin Audi S3 Sedan. 

 Audi S3 Typ 8Y (2020–) 

Neljännen sukupolven A3:een perustuva S3 esiteltiin elokuussa 2020. Se on saatavana viisiovisena hatchbackina ja neliovisena sedanina.

Moottorina on turboahdettu 2,0-litrainen TFSI-bensiinimoottori teholtaan 310 hevosvoimaa. Voimansiirtona on seitsemänportainen S tronic -kaksoiskytkinvaihteisto ja vetotapana neliveto. 

 Lähteet 

 Aiheesta muualla 

S3
Luokka:C-segmentin autot
Luokka:1990-luvun autot
Luokka:2000-vuosikymmenen autot
Luokka:2010-luvun autot
Luokka:2020-luvun autot